Diari Oficial de la Generalitat Valenciana


Sumari del DOGV 3436, del 17-02-1999 (1999/1032)

Informació pública de la convocatòria de proves selectives per a proveir dues places d'auxiliar administratiu de l'Ajuntament d'Orpesa.
---------------------------------------------------------------------------------------------------------------------------------------

### Dades del document

Número de DOGV
:   3436

Data del DOGV
:   17-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1032


Data del document
:   25-01-1999

Organisme emissor
:   Ajuntament d'Orpesa

Tipus de document
:   Convocatòria

Descriptors 

:   * Orpesa
    * concurs administratiu
    * professió administrativa
    * administració local

Informació pública de la convocatòria de proves selectives per a proveir dues places d'auxiliar administratiu de l'Ajuntament d'Orpesa. [1999/Q1032]
  
Rafael Albert Roca, alcalde president de l'Ajuntament d'Orpesa, fa saber:
  
Que el Ple de l'Ajuntament, en la sessió extraordinària del dia 25 de gener de 1999, va aprovar la convocatòria de proves selectives,per a proveir dos places d'auxiliar administratiu de l'Ajuntament d'Orpesa (Castelló) pel torn de places afectades per l'article 15 i la disposició transitòria quinzena de la Llei 30/1984, de Mesures per a la Reforma de la Funció Pública.
  
Igualment, també s'aprovaren les bases de la convocatòria que es transcriuen íntegres a continuació:
  
Bases per a proveir en propietat dos places d'auxiliar administratiu de l'Ajuntament d'Orpesa (Castelló) pel torn de places afectades per l'article 15 i la disposició transitòria quinzena de la Llei 30/1984, de Mesures per a la Reforma de la Funció Pública.
  
Base primera
  
1.1 Objecte. Proveir en propietat dos places d'auxiliar administratiu, enquadrades en el grup D, corresponents a l'escala d'administració general; subescala: auxiliar administratiu, pel torn de places afectades per l'article 15 de la Llei de Mesures per a la Reforma de la Funció Pública.
  
1.2 Les places convocades i no cobertes no podran ser acumulades a cap altre torn d'accés.
  
1.3 Aquesta convocatòria es basa en la Llei 23/1988, de 28 de juliol, en virtut de l'estructuració de llocs reservats a funcionaris als quals afecta.
  
1.4. El sistema selectiu és el de concurs oposició.
  
Base segona
  
2. Legislació aplicable.
  
En tot allò no previst en aquestes bases, regirà el que estableixen els preceptes següents:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret legislatiu 781/1986, de 18 abril.
  
- Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.
  
- Reial Decret 896/1991, de 7 de juny.
  
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, modificada parcialment per la Llei 8/1995, de 29 de desembre de 1995.
  
- Ordre de 27 de març de 1991, per la qual disposa la publicació de l'Acord del Consell de Ministres sobre l'aplicació de l'article 15 i la disposició transitòria quinzena de la Llei de Mesures per a la Reforma de la Funció Pública, modificada per la Llei 23/1988, de 29 de juliol, i dels articles 39, 33 i 32 de les lleis de pressuposts generals de l'estat per a 1989, 1990 i 1991.
  
- Reial Decret 364/1995, de 10 de març, pel qual s'aprovà el Reglament d'Ingrés del Personal al Servei de l'Administració de l'Estat.
  
Base tercera
  
3. Requisits dels aspirants.
  
3.1 Per a prendre part en les proves selectives d'aquesta convocatòria cal:
  
a) Posseir la nacionalitat espanyola o estar inclòs en algun dels supòsits de la Llei 7/1993, de 23 de desembre.
  
b) Haver complit els 18 anys i no haver aplegat a l'edat de jubilació.
  
c) Tindre el títol de graduat escolar.
  
d) No patir cap malaltia ni estar afectat per cap limitació física o psíquica incompatible amb el desenvolupament normal de les funcions públiques.
  
e) No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per al desenvolupament de les funcions corresponents.
  
f) Ser contractat fix de la plantilla de personal laboral d'aquest Ajuntament d'Orpesa, i ocupar un lloc classificat com a reservat a funcionari.
  
3.2 Tots els requisits enumerats s'han de complir l'últim dia del termini de presentació de sol·licituds i mantindre's fins al moment de la presa de possessió com a funcionari de carrera.
  
Base quarta
  
4. Sol·licituds.
  
4.1 Participants.
  
Els qui desitgen participar en les corresponents proves d'accés hauran de sol·licitar-ho amb els models d'instàncies que facilitaran les oficines, i hauran d'adjuntar els següents comprovants:
  
a) Justificants dels mèrits que determina la base 7.4, mitjançant documents originals o fotocòpies confrontades pel secretari general d'aquest Ajuntament.
  
b) Fotocòpia del document nacional d'identitat.
  
c) Certificat expedit pel secretari d'aquest Ajuntament, que acredite que el lloc del qual és titular la persona interessada ha sigut classificat com a reservat a personal funcionari i adscrit a l'escala corresponent a aquesta convocatòria.
  
d) Document que acredite que a l'entrada en vigor de la Llei 6/1990, de 24 de novembre (és a dir, el 29 de novembre de 1990), l'interessat estava prestant serveis en aquest Ajuntament d'Orpesa, amb contracte indefinit (certificat de la relació laboral, fotocòpia confrontada del contracte laboral o fotocòpia confrontada de l'acta de presa de possessió).
  
Els aspirants que no puguen obtindre els impresos de sol·licitud pel fet de residir fora de la localitat o per altres circumstàncies, hauran de presentar la sol·licitud on faran constar que compleixen els requisits establits. Igualment, hauran de comprometre's a jurar o prometre el que estableix l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i el Reial Decret 707/1979, de 5 d'abril (BOE núm. 83, de 6 d'abril).
  
4.2 Òrgan a què es trameten.
  
Les sol·licituds s'adrecen a l'alcalde president d'aquest Ajuntament d'Orpesa.
  
4.3 Termini.
  
 El termini de presentació de sol·licituds és de 20 dies naturals comptadors des de l'endemà de la publicació de l'extracte de cada convocatòria al Boletín Oficial del Estado.
  
4.4 Lloc.
  
Les sol·licituds es presentaran al Registre d'Entrada d'aquest Ajuntament, o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Base cinquena
  
5. Admissió d'aspirants.
  
Per a ser admesos a la realització de les proves selectives, quant als requisits generals, n'hi haurà prou amb la declaració d'aquests en el moment de presentar la sol·licitud.
  
Una vegada acabat el termini de presentació d'instàncies, la Presidència dictarà una resolució en el termini màxim d'un mes, en què declararà aprovades les llistes provisionals d'aspirants admesos i exclosos.
  
En aquesta llista, que es publicarà al Butlletí Oficial de la Província i al tauler d'anuncis, constarà el nom i cognoms dels aspirants admesos i exclosos i, si escau, el motiu de la no admissió. Contra aquesta resolució es podrà presentar reclamació durant el termini de 10 dies hàbils. Si es presenten reclamacions, seran acceptades o recusades en la resolució per la qual s'aprove la llista definitiva, la qual es publicarà, igualment, en els llocs indicats per a la llista provisional.
  
En el mateix acte administratiu, s'indicarà, a més:
  
a) El lloc, la data i l'hora de començament de les proves selectives.
  
b) L'ordre d'actuació dels aspirants que s'iniciarà pel primer cognom dels quals comence per la lletra «N», segons el que estableix la Resolució de la Secretaria d'Estat per a l'Administració Pública, publicada en data 5 d'abril de 1994, i continuarà per ordre alfabètic.
  
c) La composició dels tribunals, i
  
d) La data de constitució d'aquests. Tot açò sense perjudici del que disposa l'article 71 de la Llei de Règim Jurídic de les Administracions Públiques i del Procediment Administratiu Comú pel que fa a l'esmena de deficiències.
  
Base sisena
  
6. Tribunals qualificadors.
  
6.1 Composició.
  
- President: el president de la corporació o membre en qui delegue.
  
- Secretari: el de la corporació o un funcionari en qui delegue.
  
- Vocals:
  
· Un representant del professorat oficial designat per l'Institut Valencià d'Administració Pública.
  
· Un representant de l'administració de la Generalitat Valenciana.
  
· Un funcionari de carrera de la pròpia corporació.
  
· Un membre pel conjunt de les seccions sindicals firmants de l'acord per al personal funcionari d'aquest Ajuntament, que haurà de comptar, necessàriament, amb la condició de funcionari d'igual o superior categoria de les places convocades.
  
La designació dels membres del tribunal inclourà la dels respectius suplents.
  
6.2 Abstenció i recusació.
  
Quan concórreguen en els membres del tribunal alguna de les circumstàncies establides en l'article 28 de la Llei de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a la Presidència; igualment, els aspirants podran recusar-los en la forma establida en l'article 29 de la llei esmentada.
  
No podran formar part dels tribunals els qui, en els cinc anys anteriors a la publicació d'aquesta convocatòria hagueren realitzat tasques de preparació a aspirants a proves selectives d'accés a l'administració pública.
  
6.3 Constitució i actuació.
  
6.3.1 Els tribunals no podran constituir-se ni actuar sense l'assistència, almenys, de més de la meitat dels seus integrants, ja siguen titulars o suplents, indistintament. Igualment, estan facultats per a resoldre les qüestions que puguen suscitar-se durant la realització de les proves, per a adoptar els acords que hi calguen i que garantisquen l'ordre que cal d'aquestes en tot allò no previst en aquestes bases, i per a l'adequada interpretació de les bases generals i específiques de cada convocatòria.
  
6.3.2 Tots els membres del tribunal tindran veu i vot, excepte el secretari, que no tindrà vot. En cada sessió del tribunal podran participar els membres titulars, i si són absents, els suplents, ara bé, no podran substituir-se entre si en la mateixa sessió.
  
Si quan estiga constituït el tribunal i iniciada la sessió, s'absenta el president, aquest designarà, d'entre els vocals concurrents, els qui l'han de substituir durant l'absència.
  
6.3.3 De cada sessió el secretari estendrà una acta, en què es farà constar les qualificacions dels exercicis, l'avaluació individualitzada dels mèrits de cada aspirant en la fase de concurs, i també les incidències i les votacions que s'hi produïsquen.
  
Les actes numerades i rubricades constituiran l'expedient que reflectirà el procés selectiu dut a terme.
  
6.3.4 Si els membres del tribunal qualificador, una vegada iniciades les proves de l'oposició o les qualificacions dels mèrits del concurs, cessen dels càrrecs en virtut dels quals van ser designats, continuaran exercint les funcions corresponents als tribunals fins que acabe totalment el procediment selectiu del qual es tracte. Si per qualsevol motiu els presidents, els secretaris dels tribunals o els suplents necessaris amb independència de les responsabilitats en què incórreguen, no volen o no puguen continuar sent membres del tribunal, i impedeixen amb això la continuació reglamentària del procediment selectiu per manca de titulars o de suplents necessaris, es consideraran vàlides les actuacions anteriors i previs els tràmits reglamentaris corresponents, es designaran els substituts dels que han cessat i, posteriorment, es realitzaran les actuacions que manquen fins a l'acabament de l'esmentat procés selectiu.
  
6.3.5 Les actuacions dels tribunals poden ser recorregudes davant la Presidència de la corporació en el termini d'un mes, que es comptarà des que aquestes es van fer públiques, d'acord amb el que estableixen aquestes bases. L'informe vincularà l'òrgan que ha de resoldre el recurs, quan pretenga l'alteració de la proposta de nomenament.
  
6.3.6 Indemnitzacions per raó de servei.
  
El tribunal tindrà la categoria que s'indique en l'annex corresponent de les establides en l'annex IV del Reial Decret 236/1988, de 4 de març.
  
Base setena
  
7. Començament i desenvolupament del concurs oposició.
  
7.1 En primer lloc, es durà a terme la fase de concurs.
  
7.2 Fase d'oposició.
  
Consistirà en el desenvolupament, per escrit, d'un dels dos temes elegits pel tribunal a l'atzar d'entre els que figuren en l'annex que corresponga a cada plaça en aquesta convocatòria.
  
7.3 Qualificació de la fase d'oposició.
  
La fase d'oposició es valorarà fins a un màxim de 10 punts, i hi cal obtindre un mínim de 5 punts per a superar aquesta fase.
  
La qualificació es determinarà per la mitjana que resulte de les qualificacions atorgades per cada membre del tribunal, i s'eliminarà, en tot cas, la puntuació màxima i mínima, quan entre aquestes existisca una diferència igual o superior a 4 punts.
  
7.4 Fase de concurs.
  
El concurs no tindrà caràcter eliminatori i s'ajustarà al barem següent:
  
a) Antiguitat de servei.
  
Els serveis prestats com a personal laboral fix en l'Ajuntament d'Orpesa: 1 punt per any o fracció superior a sis mesos treballats, fins a un màxim de 3 punts.
  
Base vuitena
  
8.1 Qualificació final.
  
La puntuació final del concurs oposició vindrà determinada per la suma de les puntuacions obtingudes en cadascuna de les dues fases.
  
8.2 Publicitat de les qualificacions.
  
La relació final d'aprovats es publicarà al tauler d'anuncis de l'Ajuntament d'Orpesa.
  
Base novena
  
9. Proposta de nomenament.
  
Concloses les proves i publicada al tauler d'anuncis la relació d'aspirants per ordre de puntuació en què caldrà que el nombre de aprovats no supere el nombre de places convocades, el tribunal elevarà aquesta relació amb l'acta de l'última sessió, que haurà de fer referència concretament a l'aspirant o aspirants seleccionats i a l'òrgan corresponent que efectuarà el nomenament.
  
Base deu
  
10. Presentació de documents.
  
10.1 En el termini de 20 dies naturalscomptadors des de l'endemà de la publicació de la llista d'aprovats al tauler d'anuncis d'aquest Ajuntament, els aspirants proposats pel tribunal, presentaran els documents que acrediten els requisists exigits en les bases específiques de cada convocatòria i que seran les següents:
  
a) Fotocòpia del document nacional d'identitat acompanyada de l'original per a confrontar-la.
  
b) Còpia autenticada o fotocòpia confrontada de la titulació o justificant d'haver pagat els drets d'expedició, sense perjudici de la seua posterior presentació.
  
c) Declaració jurada o promesa de no haver estat separat mitjançant expedient disciplinari del servei de qualsevol de les administració pública, ni trobar-se incapacitat.
  
10.2 La manca de presentació de la documentació dins del termini establit, excepte en els casos de força major o quan de la presentació dels documents es desprenga el no compliment de requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà l'anualitat subsegüent dels actes del tribunal en relació amb l'aspirant i la impossibilitat d'efectuar-ne el nomenament, sense perjudici d'altres responsabilitats en què haja pogut incórrer.
  
Base onze
  
11. Nomenament i presa de possessió de funcionaris i prestació de jurament o promesa.
  
11.1 Presentada la documentació pels interessats i, sent aquesta conforme, l'òrgan municipal competent efectuarà el nomenament, com a funcionari de carrera, dels aspirants proposats pel tribunal.
  
11.2 Els nomenaments es notificaran a les persones interessades, que hauran de prendre possessió en el termini de 48 hores si viuen a la mateixa localitat, o d'un mes si viuen en una localitat diferent.
  
Aquell qui, sense causa justificada, no prenga possessió dins del termini assenyalat, perdrà tots els drets derivats de la superació de les proves selectives i del subsegüent nomenament conferit.
  
En l'acte de la presa de possessió, el funcionari nomenat haurà de presentar jurament o promesa, d'acord amb la fórmula establida en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i en el Reial Decret 707/1979, de 5 d'abril (BOE núm. 83, de 6 d'abril de 1979).
  
11.3 El personal laboral que supere les proves selectives d'accés, quedarà destinat al lloc de treball del personal funcionari en què el seu lloc s'haja reconvertit.
  
Base dotze
  
12. Incidències.
  
El tribunal està facultat per a resoldre els dubtes que es presenten i prendre els acords que hi calguen per al bon ordre de l'oposició en tot el que no estiga previst en aquestes bases.
  
Base tretze
  
13. Impugnació i revocació de la convocatòria.
  
13.1 Aquesta convocatòria, les seues bases i tots els actes administratius que se'n deriven, i de l'actuació del tribunal, podran ser impugnats pels interessats en els casos i en la forma establida en la Llei de Règim Jurídic de les Administracions Públiques i del Procediment Administratiu Comú.
  
Contra aquestes bases aprovades per l'Ajuntament d'Orpesa que han de regir aquestes proves, es podrà interposar recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació, segons estableixen els articles 109 de la Llei 3/1992, de Règim Jurídic de les Administracions Públiques i del Procediment Administratiu Comú, i 8 i 46 de la Llei 29/1988, Reguladora de la Jurisdicció Contenciosa Administrativa.
  
Recurs de revisió, quan concórrega alguna de les circumstàncies establides en l'article 118 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els terminis indicats en l'esmentat article, i davant l'òrgan que dictà aquest acte.
  
Tot açò sense perjudici que puga exercitar qualsevol altre recurs o acció que estime procedent.
  
ANNEX
  
Tema 1. La Constitució espanyola de 1978. Principis generals.
  
Tema 2. La corona i el poder legislatiu.
  
Tema 3. Les competències municipals.
  
Tema 4. El govern i l'administració municipal.
  
Tema 5. El funcionament dels òrgans col·legiats. Actes i certificacions d'acord.
  
Tema 6. El procediment administratiu local. El registre d'entrada i eixida de documents. comunicacions i notificacions.